# ACORD DE DELEGARE A ATRIBUŢIEI DE SELECTARE STRATEGICĂ

# A FIȘELOR DE PROIECTE PROPUSE SPRE FINANȚARE

# ÎN CADRUL AXEI PRIORITARE 4 *SPRIJINIREA DEZVOLTĂRII URBANE DURABILE*

# A PROGRAMULUI OPERAŢIONAL REGIONAL 2014-2020

Prezentul acord este încheiat având în vedere:

Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, denumit în continuare Regulamentul nr. 1303/2013 (**cu precădere art. 123 alin. 6**);

Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006, denumit în continuare Regulamentul FEDR (**cu precădere art. 7 alin. 4**);

Hotărârea Guvernului nr. 398 din 27 mai 2015 pentru stabilirea cadrului instituţional de coordonare şi gestionare a fondurilor europene structurale şi de investiţii şi pentru asigurarea continuităţii cadrului instituţional de coordonare şi gestionare a instrumentelor structurale 2007-2013, cu modificările și completările ulterioare;

Ordinul MDRAPFE nr. 112 din 20 ianuarie 2017 pentru aprobarea Documentului Cadru de Implementare a Dezvoltării Urbane Durabile - Axa Prioritară 4 Sprijinirea Dezvoltării Urbane Durabile.

Părţile:

**Ministerul Dezvoltării Regionale, Administraţiei Publice și Fondurilor Europene** (**MDRAPFE**), în calitate de Autoritate de Management pentru Programul Operaţional Regional (în continuare „**AMPOR**”), prin Direcția Generală Programul Operaţional Regional, având sediul în municipiul Bucureşti, Bulevardul Libertății nr. 16, latura nord, sectorul 5, reprezentat de **..., în calitate de** **viceprim-ministru, ministrul dezvoltării regionale, administrației publice și fondurilor europene**, pe de o parte,

și

**U.A.T. Municipiul reşedinţă de judeţ ...**, în calitate de Organism intermediar de nivel II, denumit „Autoritate urbană” (în continuare „Autoritate urbană” sau „AU”), în cadrul Programului Operaţional Regional 2014-2020, având sediul principal în ..., municipiul ...., judeţul ..., cod de înregistrare fiscală ..., telefon ..., fax ...., reprezentată legal de **domnul/doamna ..., în calitate de primar**, pe de altă parte

au convenit asupra următorului **Acord de delegare a atribuţiei de selectare strategică a fișelor de proiecte propuse spre finanțare în cadrul Axei Prioritare 4 *Sprijinirea Dezvoltării Urbane Durabile* a Programului Operaţional Regional 2014 – 2020**.

**Capitolul I Definiţii şi interpretare**

1. În cadrul prezentului Acord, termenii de mai jos au înţelesul următor:
2. „**Acord de delegare a** **atribuţiei de selectare strategică a fișelor de proiecte propuse spre finanțare în cadrul Axei Prioritare 4 *Sprijinirea Dezvoltării Urbane Durabile* a Programului Operaţional Regional 2014–2020**”, denumit în continuare **“Acord”** sau **“prezentul Acord”** desemnează acest document;
3. „**Autoritate de Audit (AA)**” reprezintă autoritatea publică, la nivel naţional, responsabilă cu verificarea operaţiunilor şi a sistemului de management și control pentru fiecare program operaţional, independentă funcţional de Autoritatea de Management şi de Autoritatea de Certificare şi Plată;
4. „**Autoritate de Management pentru Programul Operaţional Regional (AMPOR)**” reprezintă structura specializată constituită în cadrul Ministerului Dezvoltării Regionale, Administraţiei Publice și Fondurilor Europene. Rolul AMPOR este îndeplinit de către MDRAPFE prin structurile specializate şi de suport constituite în acest sens;
5. „**Comitet de Monitorizare pentru Programul Operaţional Regional (CMPOR)**” este structura naţională de tip partenerial, fără personalitate juridică, cu rol decizional şi strategic în procesul de implementare a Programului Operaţional Regional 2014-2020, în vederea asigurării eficacităţii şi calităţii implementării programului;
6. „**Program Operaţional Regional 2014-2020**”, denumit în continuare POR, desemnează Programul Operaţional Regional 2014-2020, document aprobat de Comisia Europeană, elaborat de România, care conţine o strategie de dezvoltare şi un set de obiective tematice, axe prioritare, priorităţi de investiţii și obiective specifice, pentru a fi implementate cu ajutorul Fondului European pentru Dezvoltare Regională și a cofinanțării naționale;
7. ”**Autoritate urbană”,** în contextul art. 7 al Regulamentul FEDR,reprezintă structura funcțională, din cadrul municipiilor reședință de județ, care are responsabilitatea îndeplinirii atribuției de selectare strategică a fișelor de proiecte, propuse spre finanțare în cadrul Axei prioritare 4 *Sprijinirea Dezvoltării Urbane Durabile* a Programului Operaţional Regional 2014-2020, aferente strategiei integrate de dezvoltare urbană, atribuție delegată acesteia de către AM POR. Ȋn acest context, Autoritatea urbană îndeplinește rolul de Organism intermediar de nivel II;
8. **„Instrucţiune către Organismele Intermediare şi/sau beneficiari”** reprezintă documentul emis de şeful AMPOR ce conţine aspecte referitoare la implementarea Programului Operaţional Regional, la detalierea/ clarificarea/ completarea/ modificarea procedurilor de lucru, şi a cărei aplicare este obligatorie de la data comunicării sau de la data menţionată explicit în cadrul Instrucţiunii;
9. ”**Strategia Integrată de Dezvoltare Urbană (SIDU)”** reprezintă documentul strategic prin care se stabilește viziunea pe temen mediu/ lung, până cel puțin în anul 2020, și cuprinde acțiuni interconectate ce urmăresc îmbunătățirea durabilă a condițiilor economice, de mediu, climatice, sociale și demografice ale unei zone urbane (la nivelul municipiului și a zonei funcționale urbane, după caz). Conform art. 7 din Regulamentul FEDR, existența unor strategii integrate de dezvoltare urbană constituie precondiția pentru obținerea finanțării din axa prioritară dedicată dezvoltării urbane;
10. **„Planul de mobilitate urbană durabilă (PMUD)”** reprezintă o documentație complementară strategiei integrate de dezvoltare urbană și Planului urbanistic general (P.U.G.), constituind instrumentul de planificare strategică teritorială prin care este corelată dezvoltarea spațială a localităților și a zonei periurbane/ metropolitane a acestora cu nevoile de mobilitate și transport ale persoanelor și mărfurilor;
11. ”**Documentul justificativ pentru finanţarea intervenţiilor din Fondurile ESI 2014-2020 (DJ FESI)”** reprezintă o sinteză a abordării propuse prin SIDU pentru utilizarea fondurilor europene structurale și de investiții în perioada 2014-2023, incluzând, după caz, liste ale proiectelor prioritizate la nivel local/ zonă funcțională urbană pentru această perioadă, în funcție de sursele de finanțare. Ȋn mod obligatoriu, acest document include lista proiectelor prioritare finanțabile prin intermediul POR 2014-2020, Axa Prioritară 4 *Sprijinirea dezvoltării urbane durabile*.
12. În acest acord, în afara cazurilor în care contextul cere altfel, singularul presupune pluralul şi invers, masculinul presupune femininul şi invers, iar referirea la persoane include atât persoane fizice, cât şi persoane juridice.
13. Nici o prevedere a prezentului acord nu poate fi interpretată ca reprezentând o permisiune pentru neîndeplinirea altor obligaţii legale ce revin părţilor ca urmare a prevederilor legislaţiei naţionale şi comunitare în vigoare.

**Art.4** În cazul în care există contradicţii sau diferenţe între prevederile prezentului acord, pe de o parte, şi cele ale legislaţiei naţionale sau comunitare în vigoare, pe de altă parte, acestea din urmă prevalează.

**Capitolul II Obiectul Acordului**

**Art. 5** (1) Obiectul prezentului Acord constă în delegarea atribuţiei de selectare strategică a fișelor de proiecte propuse spre finanțare în cadrul POR 2014-2020, Axa Prioritară 4 *Sprijinirea dezvoltării urbane durabile*. Autoritatea Urbană acţionează ca organism intermediar (OI) de nivel II pentru POR 2014-2020.

(2) Metodologia și criteriile de selectare strategică pentru Axa Prioritară 4 *Sprijinirea dezvoltării urbane durabile* utilizate de Autoritatea Urbană constituită la nivelul municipiului reședință de județ ... sunt aprobate de către Comitetul de Monitorizare al POR 2014-2020.

(3) Părţile se angajează să colaboreze în vederea pregătirii şi implementării Axei prioritare 4 a POR 2014-2020, prin orice activităţi necesare pentru asigurarea implementării eficiente şi la timp, în conformitate cu atribuţiile şi responsabilităţile fiecărei părţi şi în baza procedurilor specifice de lucru.

**Capitolul III Durata Acordului**

**Art.6** (1) Prezentul Acord produce efecte de la data semnării acestuia de către cele două părţi.

(2) Durata prezentului Acord acoperă întreaga perioadă de implementare a POR 2014-2020, până la data închiderii POR, cu respectarea prevederilor art. 140 din Regulamentul nr. 1303/2013.

**Capitolul IV Comunicarea între părţi**

**Art. 7** (1) Orice notificare, avizare, acord, aprobare sau decizie în legătură cu prezentul acord sau cu POR se va comunica în scris celeilalte părţi, în formatul standard atunci când acesta este prevăzut, însoţită de toate avizele şi semnăturile necesare conform legislaţiei naţionale sau comunitare aplicabile şi/sau procedurilor interne relevante. În cazul în care legislaţia sau procedurile nu prevăd un termen, comunicarea se va realiza în termen de maxim 10 zile lucrătoare de la momentul la care s-a finalizat/ s-a produs obiectul notificării, respectiv de la primirea obiectului avizării/ acordului/ deciziei.

(2)Adresele oficiale la care va fi transmisă corespondenţa dintre părţi sunt următoarele:

1. **Pentru AMPOR**: Bucureşti, Bulevardul Libertății nr. 16, latura nord, sectorul 5, telefon 0372 111412, fax 0372 111630;
2. **Pentru Municipiul reşedinţă de judeţ ... :** , judeţul ..., telefon..., fax ...
3. În cazul modificării acestor adrese, părţile se vor informa reciproc, în termen de maxim 5 zile lucrătoare de la data la care a intervenit modificarea, cu respectarea prevederilor prezentului Acord.

**Capitolul V – Delegarea atribuţiei**

**Art. 8** (1) Prin prezentul Acord, AMPOR deleagă către OI de nivel II - Autoritatea Urbană, atribuţia menţionată la art. 5 (1) din prezentul Acord.

(2) Autoritatea Urbană nu poate subdelega unei terţe părți gestionarea componentelor POR menţionate la art. 5 (1) al prezentului Acord.

(3) AMPOR deţine responsabilitatea finală, în faţa Comisiei Europene pentru îndeplinirea corespunzătoare a obligaţiilor menţionate în Regulamentele (UE) nr. 1301/2013 şi 1303/2013, cu privire la atribuția delegată.

(4) Autoritatea Urbană este responsabilă în faţa AMPOR, pentru îndeplinirea activităţilor aferente atribuţiei delegate prin prezentul Acord, precum şi a tuturor obligaţiilor care decurg din acesta. Autoritatea Urbană se obligă să răspundă în faţa AMPOR pentru îndeplinirea corespunzătoare şi la timp a atribuţiei delegate, în conformitate cu prevederile legislaţiei UE, în special art. 125 din Regulamentul (UE) nr. 1303/2013, şi naţionale aplicabile, ale prezentului Acord şi ale procedurilor interne relevante.

**Capitolul VI Drepturile şi obligaţiile părților**

**Art.9** AMPOR are următoarele drepturi şi obligaţii:

1. Stabileşte cadrul organizatoric, procedural şi metodologic pentru îndeplinirea de către AU a atribuţiei ce i-a fost delegată în baza prezentului Acord, asigurând, în acest sens, îndrumarea metodologică şi asistenţa de specialitate necesare elaborării manualelor de proceduri interne de către AU şi derulării activităţilor specifice AU, în scopul îndeplinirii atribuţiei delegate prin prezentul Acord.
2. Elaborează şi actualizează procedurile relevante în cadrul procesului de selectare strategică a fișelor de proiecte propuse spre finanțare în cadrul Axei prioritare 4 a POR *Sprijinirea dezvoltării urbane durabile* pe care le transmite AU spre aprobare și aplicare.
3. Stabilește cadrul procedural pentru păstrarea tuturor documentelor şi pentru a se garanta o pistă de audit adecvată, aferentă acestei etape din implementarea Axei prioritare 4 a POR.
4. Furnizează AU documentele, datele şi informaţiile necesare îndeplinirii de către acesta a atribuţiilor delegate prin prezentul Acord.
5. Elaborează, actualizează și transmite spre aprobare CMPOR metodologia și criteriile de selectare strategică a fișelor de proiecte propuse spre finanțare în cadrul Axei prioritare 4 a POR -*Sprijinirea dezvoltării urbane durabile.*
6. Elaborează, actualizează și aprobă *Documentul cadru de implementare a dezvoltării urbane durabile – Axa prioritară 4 Sprijinirea dezvoltării urbane durabile,* precum și ghidurile specifice apelurilor de proiecte aferente priorităților de investiții ale Axei prioritare 4.
7. Lansează, la nivel naţional, apelurile de documente strategice pentru Axa prioritară 4 *Sprijinirea dezvoltării urbane durabile* și informează AU asupra acestui aspect.
8. Primeşte de la AU un raport cu privire la procesul de selectare strategică a fișelor de proiecte, derulat în condițiile prezentului Acord, în termen de 30 zile calendaristice de la expirarea termenului de depunere la AU a documentelor necesare realizării atribuției delegate.
9. Verifică şi analizează capacitatea și competența instituţională a Autorităților Urbane de a exercita atribuţia delegată prin prezentul Acord, în conformitate cu prevederile legislaţiei UE şi naţionale aplicabile, ale prezentului Acord şi ale procedurilor interne relevante. În acest sens, în vederea desemnării structurii Autorităţii Urbane ca Organism Intermediar de nivel II pentru POR, AMPOR primeşte în termen de 15 zile calendaristice de la data semnării prezentului Acord, dar nu mai târziu de data de 14 aprilie 2017, următoarele:
10. Hotărârea Consiliului Local pentru înființarea la nivelul municipiului reședință de județ a Autorității Urbane, având ca anexă Regulamentul de organizare şi funcţionare a AU, precum și orice modificări ce survin asupra acestora, pe parcursul valabilităţii prezentului Acord, dacă modificările sunt de natură să afecteze drepturile și obligațiile părților;
11. Documentele din care rezultă numirea membrilor Autorității Urbane;
12. Fişele de post completate ale personalului implicat în îndeplinirea activităţilor aferente atribuţiei delegate prin prezentul Acord, cu respectarea principiului separării funcțiilor, precum şi orice modificări ce survin asupra acestora;
13. Declaraţiile privind conflictul de interese, completate de către membrii AU, cu respectarea formatului indicat în procedurile de lucru aferente AU;
14. Datele de contact ale persoanei nominalizate ca şi Coordonator al AU;
15. Procedurile de lucru aferente AU, în formatul care va fi pus la dispoziţie de către AMPOR, aprobate intern de coordonatorul AU.
16. Dacă în urma verificării şi analizei capacităţii și competenței instituţionale de a exercita atribuţia delegată prin prezentul Acord, AMPOR constată că AU nu îşi îndeplineşte sau îşi îndeplineşte în mod necorespunzător obligaţiile ce îi revin conform art. 10, AMPOR va solicita remedierea deficienţelor constatate, în termen de 5 zile calendaristice de la notificarea acestora. În cazul neremedierii deficienţelor constatate, în termenul stabilit, AMPOR îşi rezervă dreptul de a suspenda prezentul Acord, prin transmiterea unei notificăriscrise către AU, în termen de 5 zile calendaristice de la expirarea termenului acordat pentru remedierea deficienţelor constatate. Suspendarea Acordului atrage suspendarea depunerii cererilor de finanțare în cadrul apelurilor de proiecte pentru prioritățile de investiții din cadrul Axei prioritare 4 a POR, de către UAT municipiu reședință de județ.
17. AMPOR verifică modul de realizare a activităţilor aferente atribuţiei delegate, de către Autoritatea Urbană, în conformitate cu procedurile proprii de verificare a îndeplinirii atribuţiilor delegate.
18. Dacă în urma verificărilor, controalelor, evaluărilor şi/sau auditurilor efectuate, de AMPOR sau de către organisme de audit/ control naţionale şi comunitare, AMPOR constată că AU nu îşi îndeplineşte sau îşi îndeplineşte în mod necorespunzător activităţile aferente atribuţiei delegate prin prezentul Acord, respectiv nu implementează recomandările organismelor de audit/ control naţionale şi comunitare, iar deficienţele constatate nu sunt remediate în termenul indicat, AMPOR poate retrage temporar sau definitiv atribuţia delegată, printr-o notificare comunicată AU. Retragerea atribuţiei delegate AU produce efecte de la data comunicării deciziei AMPOR, fără a fi necesară îndeplinirea niciunei alte formalităţi în acest sens, aplicându-se în mod corelativ sancțiunea întreruperii depunerii cererilor de finanțare în cadrul apelurilor de proiecte pentru prioritățile de investiții din cadrul Axei prioritare 4 a POR, de către UAT municipiu reședință de județ.
19. AMPOR poate solicita informaţii sau clarificări de la AU în legătură cu îndeplinirea atribuţiei delegate.
20. AMPOR poate solicita AU reverificarea procesului de selectare strategică a fișelor de proiecte propuse spre finanțare în cadrul Axei prioritare 4 *Sprijinirea dezvoltării urbane durabile*, în conformitate cu prevederile procedurale privind verificarea atribuţiilor delegate şi/sau privind procesul de selectare strategică, precum şi cu recomandările din cadrul rapoartelor emise de structurile/ instituţiile cu atribuţii de verificare/ auditare/ control.

**Art.10** Autoritatea Urbană constituită la nivelul Municipiului reşedinţă de judeţ ...are următoarele drepturi şi obligaţii:

1. Aplică metodologia şi criteriile pentru selectarea strategică a fişelor de proiecte din Strategia Integrată de Dezvoltare Urbană a Municipiului ..., inclusiv din scenariul selectat din Planul de Mobilitate Urbană Durabilă al Municipiului..., cu respectarea metodologiei şi a criteriilor de selectare strategică aprobate de CMPOR.
2. Asigură cadrul organizatoric, procedural şi metodologic, conform dispozițiilor regulamentelor europene și legislației naționale relevante, în acest sens, beneficiind, din partea AMPOR, de îndrumare metodologică şi asistenţă de specialitate necesare elaborării manualelor de proceduri interne şi derulării activităţilor specifice AU.
3. Organizează procesul de selectare strategică a fișelor de proiecte la nivel local și asigură transparența și imparțialitatea acestuia, în conformitate cu prevederile procedurale, cu prevederile *Documentului cadru de implementare a dezvoltării urbane durabile – Axa prioritară 4 Sprijinirea dezvoltării urbane durabile* și/sau ale ghidurilor specifice elaborate de AMPOR şi răspunde de desfăşurarea acestui proces. Selectarea fișelor de proiecte se realizează în baza metodologiei furnizate prin *Documentul cadru de implementare a dezvoltării urbane durabile – Axa prioritară 4 Sprijinirea dezvoltării urbane durabile*.
4. În termen de 15 de zile calendaristice de la data semnării prezentului Acord, AU are obligaţia transmiterii către AMPOR a documentelor prevăzute la art. 9 alin.(9).
5. AU are obligaţia transpunerii tuturor instrucțiunilor privind implementarea POR emise de AMPOR, în condițiile legii, precum şi obligaţia aplicării lor în termenul prevăzut în conţinutul acestora. AMPOR poate consulta AU în procesul de elaborare al acestor instrucțiuni.
6. AU are dreptul de a solicita AMPOR informaţii suplimentare şi clarificări exclusiv pentru buna îndeplinire a atribuţiei delegate prin prezentul Acord.
7. AU se asigură că personalul propriu cunoaşte şi pune în aplicare prevederile procedurilor interne pentru implementarea POR, în vederea îndeplinirii corespunzătoare a atribuţiei delegate.
8. AU transmite AMPOR un raport cu privire la procesul de selectare strategică a fișelor de proiecte, derulat în condițiile prezentului Acord.
9. AU are obligaţia de a permite accesul reprezentanţilor AMPOR și al altor instituții cu atribuții de verificare/ auditare/ control la sediul său, în baza comunicării transmise de către acestea, în termenul şi cu respectarea condiţiilor stabilite prin prezentul Acord, de a pune la dispoziţia acestora documentele solicitate şi de a lua toate măsurile necesare pentru a asigura buna desfăşurare a activităţilor de verificare/ auditare/ control derulate.
10. În cazul în care, ca urmare a verificării modului de realizare a activităţilor aferente atribuţiei delegate, AMPOR formulează recomandări, AU are obligaţia de a elabora un Plan de acţiuni în scopul remedierii deficienţelor constatate, de a asigura implementarea în termen a acţiunilor prevăzute în plan şi de a comunica stadiul implementării acestora până la remedierea deficiențelor confirmată de AMPOR.
11. În cazul în care organismele de audit UE sau naţionale formulează recomandări care vizează organizarea şi activitatea AU, aceasta are obligaţia de a coopera cu AMPOR în formularea răspunsului la proiectul raportului de audit şi de a asigura implementarea în termen a recomandărilor.
12. UAT Municipiu reşedinţă de judeţ se obligă să menţină capacitatea administrativă şi operaţională necesară îndeplinirii corespunzătoare a atribuției delegate, pe toată durata Acordului. AU isi poate autosuspenda temporar activitatea doar dupa obținerea avizării DJ FESI de către AMPOR și după obținerea acordului prealabil al AMPOR.
13. La solicitarea AMPOR, AU are obligaţia reverificării procesului de selectare strategică a fișelor de proiecte propuse spre finanțare în cadrul Axei prioritare 4 a POR *Sprijinirea dezvoltării urbane durabile*, în conformitate cu prevederile procedurale privind verificarea atribuţiei delegate şi/sau procesul de selectare strategică a fișelor de proiecte, precum şi cu recomandările cuprinse în cadrul rapoartelor emise de structurile/ instituţiile cu atribuţii de verificare/ auditare/ control.

**Capitolul VII Angajamente comune ale părţilor**

**Art.11** Părţile se angajează să îşi ducă la îndeplinire în mod corespunzător atribuţiile şi obligaţiile/ responsabilităţile ce le revin în baza prezentului Acord, cu respectarea principiilor transparenţei, parteneriatului şi a unui management adecvat, în conformitate cu prevederile Acordului, ale legislaţiei naţionale şi comunitare aplicabile şi ale procedurilor interne de lucru.

**Art.12** Părţile se angajează să se informeze reciproc şi periodic asupra activităţilor derulate în executarea prezentului Acord şi să organizeze întâlniri ori de câte ori este nevoie, în scopul analizării oricăror aspecte legate de executarea prezentului Acord.

**Art.13** Părţile se angajează să nu utilizeze informaţiile şi documentele obţinute sau la care au acces în perioada de valabilitate a prezentului Acord în alt scop decât acela de a-şi îndeplini obligaţiile ce le revin conform prezentului Acord şi legislaţiei naţionale şi comunitare în vigoare (cu respectarea prevederilor legale privind transparenţa, accesul la informaţii, precum şi protecţia datelor cu caracter personal).

**Art.14** Părţile se angajează să ţină evidenţa strictă şi să păstreze toate datele, rapoartele, corespondenţa şi documentele legate de executarea prezentului Acord, așa cum este reglementat de legislația comunitară relevantă, asigurând arhivarea corespunzătoare a acestora, pe întreaga perioadă de valabilitate a Acordului.

**Art.15** Părţile se angajează să permită efectuarea de misiuni de verificare şi control Comisiei Europene, DLAF, OLAF, Autorităţii de Audit şi Curţii Europene de Conturi, precum şi oricăror altor instituţii legal abilitate în acest sens, conform atribuţiilor specifice fiecărei instituţii.

**Art.16** Părţile au obligaţia de a elabora proceduri interne de lucru în vederea executării prezentului Acord şi a îndeplinirii obligaţiilor ce le revin în legătură cu implementarea POR.

**Art. 17** Îndeplinirea obiectului prevăzut la art. 5 alin. (1) al prezentului Acord nu determină angajamentul financiar al părților.

**Capitolul VIII Forța majoră și etica**

**Art. 18** Forța majoră și cazul fortuit

(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării prezentului Acord, care împiedică executarea în tot sau în parte a acestuia și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competenta, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Acordului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Acord pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a prezentului Acord.

**Art. 19 Etica şi conflictul de interese**

Părţile se angajează ca personalul implicat în implementarea POR să respecte standardele de etică profesională și legislația care reglementează conflictul de interese. Astfel, personalul trebuie să contribuie la funcţionarea corespunzătoare a organismelor din care fac parte şi să ajute la menţinerea reputaţiei privind integritatea şi imparţialitatea acestora.

**Capitolul IX Modificarea Acordului**

**Art. 20** Prezentul Acord poate fi modificat prin Act Adițional, astfel:

(1) prin intrarea în vigoare a unor prevederi legale care au efect asupra conţinutului prezentului Acord.

(2) prin acordul de voinţă al părţilor exprimat în scris.

**Art. 21** Modificările aduse prezentului Acord intră în vigoare:

(1) de la data intrării în vigoare a prevederilor legale care au efect asupra conţinutului prezentului Acord sau de la data indicată în acestea; sau

(2) de la data semnării de către ambele părţi a Actului adiţional de modificare prin acordul de voinţă al părţilor.

**Capitolul X Încetarea Acordului**

**Art. 22** Prezentul Acord încetează:

(1) prin ajungerea la termenul stabilit în Acord;

(2) prin acordul de voinţă al părţilor în acest sens, confirmat în scris;

(3) prin retragerea de către AMPOR a atribuţiei delegate.

**Art. 23** (1)Prezentul Acord a fost încheiat intr-un număr de 2 exemplare, fiecare cu valoare de original, câte 1 exemplar pentru fiecare dintre părţi.

(2) O copie a prezentului Acord se va comunica Organismului Intermediar pentru POR din cadrul Agenţiei pentru Dezvoltare Regională..., sub semnătură.

(3) AMPOR va aduce la cunoștința Organismului Intermediar pentru POR din cadrul Agenției pentru Dezvoltare Regională ... notificarea privind suspendarea Acordului, prevăzută la art. 9 alin. (10), respectiv notificarea de retragere de către AMPOR a atribuției delegate AU, prevăzută la art. 9 alin. (12).

|  |  |
| --- | --- |
| **Ministerul Dezvoltării Regionale, Administraţiei Publice și Fondurilor Europene** | **Municipiul reşedinţă de judeţ ...** |
|  |  |
| **Viceprim-ministru**  **Ministrul dezvoltării regionale, administrației publice și fondurilor europene** | **Primar** |
|  |  |
| **Semnătura** | **Semnătura** |
| **Data** | **Data** |